**2021 елда Явлаштау авыл җирлеге Советының эшләгән эшләре  турындагы** **отчет доклады.**

                      Хәерле көн,  Хөрмәтле Президиум, хөрмәтле авылдашлар!

Без бүген Явлаштау авыл җирлегенең гражданнар җыенын үткәрергә җыелдык. Җыенда җирлеккә кергән 2 авыл гражданнары, Саба муниципаль районы башлыгы- Рәис Нургалиевич Миннеханов, Саба районы башкарма комитеты җитәкчесе- Ишниязов Марат Рашатович, район башлыгы урынбасары- Закирзянов Расих Рахимзянович һәм төрле оешмаларның җитәкчеләре катнаша. Җыенны ЗУУМ программасы аша карау һәм тыңлау мөмкинлеге булдырылды. Әлеге программа аша безгә кушылучылар сез дә үзегезнең борчыган сорауларыгызны, тәкъдимнәрегезне безгә җиткерә аласыз.

Җыенның көн тәртибенә күчәбез, ул түбәндәгечә:

1. Явлаштау авыл җирлегендә урнашкан учрежденияләрнең 2021 елда башкарылган эшләренә анализ һәм 2022 елга эшләрен камилләштерү буенча планнары.

2. Участок полиция хезмәткәре Хабибуллин Фанил Фоатович чыгышы.

3. Янгынга каршы күзәтчелек бүлеге җитәкчесе Галимуллин Айнур Рифкатович чыгышы

4. Урман хуҗалыгы участковые Зиннатуллин Илгиз Альбертович чыгышы.

5. Саба районы ветернинария берләшмәсе җитәкчесе Ганиев Зөлфәт Рифкатович чыгышы

6. Сабадагы «Россельхозбанк» өстәмә офис җитәкчесе Билалова Разина Кашафетдиновна чыгышы.

7. Явлаштауавыл җирлеге советының 2021 нче елга отчеты һәм 2022 елга планнар

8. Узган елгы отчет җыенында халыкның биргән сораулары, тәкъдимнәрнең үтәлеше һәм 2021 елга халыктан сораулар

9. Саба муниципаль районы башкарма комитеты әйдәп баручы белгече Исхакова Альбина Раиф кызы чыгышы

10. Саба муниципаль районы башлыгы Минниханов Рәис Нургалиевичның йомгаклау чыгышы.

Сүз бирелә: 1.Явлаштау урта гомумбелем бирү мәктәбе директоры Ханнанов Рамил Фәнис улына

2.Явлаштау “Ромашка” балалар бакчасы мөдире Галимова Алисә Рәис кызына.

3. Мишәбаш “Тюльпан” балалар бакчасы мөдире вазифасын вакытлыча башкаручы Валиева Алисә Нуриәхмәт кызына.

4. Явлаштау мәдәният йорты мөдире Ахметзянова Гәүхәрия Давыт кызына.

5. Мишәбаш мәдәният йорты мөдире Назипов Булат Айрат улына.

6. Явлаштау авыл китапханәсе мөдире Галиева Тәгъзимә Габделгазе кызына.

7. Явлаштау авылы фельдшеры Валиева Резидә Самат кызына

        Татарстан Республикасы Саба муниципаль районы Явлаштау авыл җирлеге Советының Уставы нигезендә бүген Сезнең тарафка  авыл җирлеге Советының 2021 нче елдагы эшчәнлеге турында отчет тәкъдим  ителә.

Чыгышның башында җирлектәге төп җитештерүче тармаклар белән таныштырып китәм. Җирлегебездә ООО “Саба” җәмгыятенең Явлаштау бригадасы , татмитагро җәмгыятенең Мишәбаш бүлекчәсе эшли. 5 крестьян фермер хуҗалыгы бар. Сезгә авыл хуҗалыгы предприятиеләренең 2021нче елгы күрсәткечләрен сөйләп китәм.

ООО “Татмитагро” ның Мишәбаш бүлекчәсенең 2021 елда җитештерелгән тулай продукция бәясе 546 млн. 494 мең сум. ООО “Саба”ның Явлаштау филиалында барлыгы 934 баш мөгезле эре терлеге бар. Җитештерелгән тулай продукция бәясе 93 млн. 534 мең сум. Авыл хуҗалыгы җирләре 1621 гектар, 100 гектарга җитештерелгән продукция 5 млн.770 мең сумны тәшкил итте.

КФХ Ахатовның җитештергән тулаем продукция бәясе -11 млн 924 мең. Авыл хуҗалыгы җирләре 318 гектар. 100 гектарга җитештерелгән продукция 3 млн. 750 мең сумны тәшкил итте.

КФХ Давлятовның җитештергән тулаем продукция бәясе - 192 мең. Авыл хуҗалыгы җирләре 14 гектар. 100 гектарга җитештерелгән продукция 1 млн. 371 мең сумны тәшкил итте.

КФХ Ахатов Данирның җитештергән тулаем продукция бәясе -8 млн 193мең.

Явлаштау авыл җирлеге буенча барлык җитештерелгән тулаем продукция бәясе - 660 млн 337 мең. Авыл хуҗалыгы җирләре 1953 гектар. 100 гектарга җитештерелгән продукция 33 млн. 811 мең сумны тәшкил итте. Әлеге күрсәткеч район җирлекләре арасында 2 нче урынны алып тора.

ООО “Саба”ның Явлаштау бүләкчәсендә 67(64) кеше эшли. Уртача хезмәт хакы- 20378 (20116) сум. Савым сыерлары 300баш. Бер савым сыерыннан елына 6495 кг сөт савыла. Сөт җитештерү буенча 15 урында. Бөртеклеләрнең уңдырышлылыгы гектарына 18,5 центнер тәшкил итте. Район рейтингы буенча 3 урында. Ит битештерү күләме артымы 298 кг. Хуҗалык моның буенча рейтингта 7нче урынны били.

Татмитагро җәмгыятенең Мишәбаш бүлекчәсендә дуңгыз ите җитештерү күләме артымы 169кг. Бу оешмада җирлектән 39 кеше эшли.

КФХ лардан иң уңышлы эшләп килүчеләре Ахатовлар. Бүгенге көндә 351 баш мөгезле эре терлекләре, шуның эчендә 102 баш савым сыеры бар. Бер сыердан көненә уртача 17 литр сөт савалар. КФХ да барлыгы 7 кеше эшли. Уртача хезмәт хакы 21000. 2021 елда Ахатов Данир гаилә фермасына 25 млн. 893 мен субсидия алып 130 баш сыерга исэплэнгэн торак тозу эшенэ керештелэр.

Авыл җирлегендәге шәхси хуҗалыклар үсешенә тукталып үтик. Мөгезле эре терлек 2021 елда 15 башка, шул исәптән сыерлар саны 13 кә артты.

Явлаштау авыл җирлегендәге шәхси хуҗалыклар Татарстан Республикасы авыл хуҗалыгы министрлыгыннан 399 мең 700 сумлык ярдәм алды. Сыер һәм кәҗә асраучылар 363700 сум субсидия алдылар.1 тана алучыга 30000, 2 атка 6000 субсидия бирелде. Җирлектә 205 хуҗалыкка 134 савым сыеры бар. Шулай ук сөт сатуга килгәндә ел буена барлыгы- 5060 центнер сатылган.

Авыл җирлегендә барлыгы 8 эшмәкәр, 4 җаваплылыгы чиклэнгэн җәмгыять һәм 4 КФХ теркәлгән. Җирлектә 4 кибет эшләп килә. Шулай ук узган елда җирлегебездә 29(23) үзмәшгуль теркәлде. Алардан кергән налог 237221,88 булды. Бу акчалар төзеклндерү эшләренә тотылды.

Авыл җирлеге бюджетының керем өлеше җирле налоглардан һәм дотациядән тора, ул 3 млн 682 мең 400 сум тәшкил итте. 2021 елда  җирле налоглар кереме түбәндәгечә үтәлде: ел башына милек налогы буенча физик затларның 5600 сум әҗәте калган иде, 2020 ел өчен 138 мең сум налог исәпләнде, ел барышында физик затлардан 115900 сум налог керде, ел ахырына 27700 сум налог җыелып җитмәде. Җир налогы буенча ел башына 33700 сум әҗәт калган иде, 2020 ел өчен 406000 сум налог исәпләнде, ел барышында 365900 сум налог керде, ел ахырына 73800 сум әҗәт калды. Физик затларның доходларыннан кергән налог  313400 сум итеп үтәлде.  Җирле керемнән тыш, авыл җирлегенең тормышын тәэмин итү өчен дәүләт тарафыннан 2 млн 655 мең субвенция бирелде. Салымнар – җирлегебезне яшәтүче, киләчәккә планнар корырга ярдәм итүче төп чыганак булып тора. Кызганычка каршы, җир һәм мөлкәт налогын түләмәүчеләр дә бар.  Түләп бетермәүчеләрнең исемлеген экранда күрәсез.

  2021 елда авыл җирлеге бюджетыннан 3 млн 786 мең 700 сум акча тотылган. Шуның эченнән хезмәт хакы түләү өчен 1 млн 616 мең ,коммуналь хезмәтләргә 64500, элемтә өчен 14600, урам юлларын ремонтлау, кардан чистарту, тигезләү  өчен 1 млн. 263 мең 300 сум акча тотылды.

**Демографик хәл.** Явлаштау һәм Мишәбаш авылларында 205 хужалыкта 671 кеше яши, шуның эченнән  Явлаштау авылында 121 хужалыкта  363 кеше, Мишәбаш авылында 84 хужалыкта 309 кеше яши. Узган ел белән чагыштырганда җирлектә халык саны 18 кешегә кимеде.  Отчет чорында 17 бала туды, 7 кеше вафат булды, 10 кеше авылга яшәргә кайтты, 37 кеше яшәү өчен башка регионнарга китте.  Барлыгы 5 гаилә теркәлде, аерылышучылар юк. Җирлектә 142 пенсионер, 40 студент, 330 эшләүче кеше бар.

**Социаль өлкә .** Явлаштау авыл җирлегендә 12 күп балалы гаилә, 2 тол калган сугыш ветераны хатыннары. Мөмкинлекләре чикле кешеләр саны 61, шулар эченнән 4 бала. Социаль яктан куркыныч хәлдә 1 гаилә. 2021 нче елда күп балалы гаиләләр арасында коммуналь торак хезмәтләр өчен бурычлылар юк. 17 ана беренче балага 9713сум айлык пособие , 25 яшькә кадәр8 ана 50 мен сум бер тапкыр бирелә торган түләү, 29 яшькә кадәр 3 нче баласын тапкан 2 ана 100 мең сум бер тапкыр бирелә торган түләү, 3 яшьтән 7 яшькәчә 26 балага 1 млн 552 мең сум айлык түләүләр бирелде.

**Спорт**. Җирлектэ ике спортзал, футбол мәйданчыгы, кышкы чорда хоккей мәйданчыклары, Явлаштау клубында бильярд залы эшли. Футбол һәм хоккей буенча 2 авылдан да командалар уңышлы гына чыгыш ясыйлар. Мини футбол буенча җирлек командасы район чемпионатында 1 урынны яулады. Район үзәгендә яшьләр коненә багышланган пляж футболында “Явлаштау” командасы 1 урынга ия булды. Шулай ук футбол буенча район чемпионатында 3 урынны алдылар. “Явлаштау” командасы Арча шәһәрендәмөселман командалары арасында уздырылган мини футбол турнирында 2 урынны яулады. Җирлегебездә дә дә төрле турнирлар узып тора. Шулай ук футбол һәм хоккей командалары башка район командалы белән иптәшләрчә очрашулар уздырып, торле турнирларда да катнашып киләләр. Актив, спорт яратучы яшьләребезгә зур рәхмәтләремне җиткерәм.

**Авыл советы.** 2021 елда җирлектә яшәүче халыктан барысы 3 мөрәҗәгать кабул ителде. Гражданнарга төрле эчтәлекле 121 белешмә бирелде. 5 кеше Саба муниципаль район башлыгына приемга керделәр.

**Урам уты**. Авыл җирлеге буенча урам утлары 68 урында 59 светодиодный һәм 9 ДРЛ лампалары куелган . Узган елга караганда 1281 квт электроэнергия артык тотылган.

**Үзара салым**. 2020 нчы елның ноябрендә Явлаштау авыл җирлегендә үзара салым буенча халык җыеннары үтте. Халыктан 187600(Явлаштаудан- 119200, Мишәбаштан - 68400 ) күләмендә акча тупланды. Республикадан кайткан акча белән 938000 булды. Шуның 596000 сумына Явлаштау авылының Октябрьская урамына 222 м. таш юл салынды. 342 меңенә Мишәбаш авылында Школьная урамында 98 м. юл ремонтланды. Шулай итеп, 2020 елда җыенда каралган мәсьәләләр үтәлде. 2021 елның ноябрь аенда 2 авылда да 2022 нче ел өчен үзара салым буенча җыеннар үтте. Бу җыеннарда: -Явлаштау һәм Мишәбаш авылларында юлларны ремонтлау; дигән сораулар күтәрелде.

**Информатизация**  Информатизация, электрон түләүләргә күчү процессы елдан ел арта бара. Бүгенге көндә 193 хуҗалыкның 153 (79,3%) стационар телефон тоташкан, интернет 124 (64,2%), ай пи телевидение 113(58,5%) хуҗалыкта бар. Коммуналь түләүләрнен 87% ы электрон рәвештә туләнә. Явлаштау авыл җирлегендә урнашкан 4 сәүдә үзәгенең 3 сендә генә банк картасы белән түләү мөмкинлеге булган терминал урнаштырылган.

Җирлектә матур гына мәчетләр эшләп килә. Халкыбыз дини бәйрәмнәрдә бик теләп йөри. Авыл мәчетләренең имам-хатыйблар Галимзянов Инсаф, Гафиятов Алмазлар, абыстайлар Сабирзянова Тәслимә, Гафиятова Надия динне үстерү, тәрбия буенча зур эш алып баралар. Чараларны Ислам дине кануннары буенча, билгеләнгән регламентларга таянып үткәрәләр. Мәчетне көндәлек карап күзәтеп торучы Акбиров Галиәхмәт абыйга да зур рәхмәтләребезне җиткерәсе килә.

Почта. 2 авылда 2 почтальон эшли. Алар халыкка газета журналларны,пенсияне вакытында тараталар. Явлаштау почтасы аша ел дәвамында 28 төрле газета, 16 төрле журнал таратыла. 68 кешегә пенсия өләшенә. Мишәбаш почтасы аша ел дәвамында 25төрле газета, 19 төрле журнал таратыла. 35 кешегә пенсия өләшенә.

**Төзекләндерү.**

Билгеле һәр авыл җирлеге үз территориясен матурлауга йоз тотып эшләргә тырыша. Биләмәне җыештыру ел буе дәвам итэ.Даими рәвештә авыл җирлеге территориясендә бюдҗет оешмалары белән өмәләр оештырылды. Җирлегебездә “Чистый берег” акциясе оештырып, авыл эчендәге елга буйлары, күл кырыйлары төрле чүпләрдән, үләннән һәм корыган агачлардан чистартылып тора. Чисталык өлкәсендә районыбызның торак-коммуналь хуҗалыгының да роле зур. Алар чүпләрне, көнкүреш калдыкларын график буенча даими җыялар, тоткарлыклар булганы юк. Каты чүп калдыклары өчен дә аерым машина чакыртырга мөмкин. Җирлектә суга бәйле булган аварияләрне дә вакытында төзәтеп китәләр. Шулай ук Саба ветеринария берләшмәсе тарафыннан җирлектән махсус машина белән үлгән терлекләрне дә үтильгә алып китү хезмәте оештырылган. Җирлек территориясенә теләсә кайда чүп ташлау катгый тыела. Андый очрак булганда административ чаралар күрелә. Искәртеп китәм: шәхси хуҗалыкларга капка төпләрендә, бакча башларында төзелеш материаллары, техника, агач һәм башка әйберләр тоту яки саклау, ә кышкы чорда техника чистартып киткән юлга кар түгү тыела! Хуҗалыкта төзелеш эшләре барган чорда авыл җирлеге тарафыннан төзелеш материалларын куеп тору өчен рөхсәт белешмәсе бирелә. Безгә алга таба да төзекләндерү кагыйдәләрен үтәп үләннәрне вакытында чабуны, йорт фасадларын, капка коймаларны буяп, төзекләндереп тәртиптә тотарга кирәк.

**Яңа өйләр**. Авыл җирлегендә барлык торак фонды 18798(17959) кв.м. тәшкил итә. Бер кешегә 28 кв.м. туры килә. 2021 елда 7 йорт һәм пристрой (881,5 кв.м.) файдалануга тапшырылды. 3 гаилә учеттан төшерелде. Бугенге көндә торак шартларын яхшыртуга мохтаҗ 2 гаилә теркәлгән. Агымдагы елда 1 гаилә йорт салу эшләре белән шогыльләнә.

Явлаштау авыл җирлегендә 2021 нче елда эшләнгән эшләр :

|  |  |  |
| --- | --- | --- |
| Евлаштауское СП | | |
| №п/п | Наименование объекта | Стоимость работ, руб. |
| 1 | Строительство арендных одноквартирных жилых домов в с. Евлаштау и д. Мешабаш (4 единицы) | 8 236 800 |
| 2 | Выполнение работ по монтажу линии уличного освещения по ул. Молодежная в н.п. Евлаштау | 65864,67 |
| 3 | Ремонт хоккейной коробки в с. Евлаштау | 822315,00 |
| 4 | Ремонт подъезда к цеху “Доращивание” ООО “ТатмитАгро”в д. Мешабаш | 5657180 |
|  | Итого | 11300939,88 |

**Спонсорлар.** Явлаштау авыл җирлегендәге шәхси эшмәкәрләр, предприятиеләр, иганәчеләр бәйрәмнәрдә, спорт ярышларында һәм башка чараларда спонсорлык ярдәме белән булышып торалар. Җирлектә узган төрле чараларны үткәрүдә ярдәм итүче җаваплылыгы чикләнгән “Акташ” җәмгыяте генераль директоры Ахметов Газинур Абдулловичка, җаваплылыгы чикләнгән “Саба”җәмгыятенең “Явлаштау”бригадасы җитәкчесе Мөхетдинов Айнур Рашат улына, “Саба урман хуҗалыгы” җитәкчесе Гиззатуллин Вәсил Нурулла улына, кибетчеләребез Ахметов Вәсил Габдуллаян улына , Гафиятов Талгат Айрат улына, Саитов Флорид Фәрит улына, Назипов Айрат Ким улына, ПМК җәмгыяте директоры Габдрахманов Расиль Вәсил улына, “Полистрой” җәмгыяте директоры Газизуллин Нияз Наил улына, Татмитагро җәмгыяте директоры Сидорук Виктор Михайловичка, фермерларыбыз Ахатов Фаиз Фидаил улы, Ахатов Данир Фаиз улы, Давлятов Фанис Гыйлемхан улына , Ахметзянов Госман Газе улына , гомумән безнең авылларның үсешенә үзләренең өлешләрен керткән, социаль-мәдәни чаралар үткәрергә ярдәм иткән барлык игәнәчеләргә зур рәхмәтебезне җиткерәбез.

Явлаштау авылын тозеклэндеругэ ярдэм итеп торучы,хэрдаим зур кулэмнэрдэ эш башкарып авылыбыз халкын соендеруче авылдашларыбыз җаваплылыгы чикләнгән “Акташ” җәмгыяте генераль директоры Ахметов Газинур Абдуллович һәм Вәсил Габдуллаянович быел Явлаштау авылынын топ урамы булган Г.Залилов урамына хэм авылыбызнын зиратына хэтле юлга асфальт юл салдырдылар һәм Явлаштау зиратынын эйлэнэсенэ ылыслы агачлар утырттылар. Бу безнен Явлаштау авылы халкы өчен зур сөенеч булды. Ел саен авылыбызда зур кулэмдэге эшлэр бертуган Ахметовларның зур хезмэте хэм тырышлыгы белэн башкарыла. Авыл матур булсын дип ,авылыбыз усешенэ узлэреннэн зур олеш керткэн Газинур Абдулловичка һәм Вәсил Габдуллаяновичка барлык авыл халкы исеменнэн зур рэхмэтлэребезне житкерэбез. Сезгә, якыннарыгызга сәламәтлек, иминлек телибез. Кәсебләрегез табыш белән барсын. Сезнең эшләгән изгелекләрегез үзегезгә меңе белән эйләнеп кайтсын.

Киләчәккә планнар белән таныштырып үтәм.

Республика программаларында катнашу. Күздә тотыла шушы авыл юлларын норматив хәлгә китерү программасы һәм авыл территторияләрен комплекслы үстерү (йортлар салыну)

Благоустройство кагыйдәсен үтәлүенә карата игътибарны көчәйтү.

Шәхси эшмәкәрлек, гаилә фермалары, инвестиция юнәлешендә эшләрне җанландырып җибәрү. Төрле яшьтәге кешеләрне сәламәт яшәү рәвешенә тарту, спорт юнәлешен үстерү.

Үзара салым акчаларына планлаштырылган эшләрне башкару һәм 2023 нчы елга узара салым буенча җыеннар үткәрү.

Татарстанда 2022 ел белгәнебезчә Республикабыз Президенты карары нигезендә “Цифрлаштыру” елы буларак игълан ителде. Ә Россиядә Россия халыклары мәдәни мирасы елы дип игълан ителде.

Алга таба да бердәм булып, тиешле юнәлештә матрур нәтиҗәләр күрсәтеп эшләргә һәм яшәргә язсын. Шуның белән минем чыгышым тәмам. Игътибарыгыз өчен рәхмәт!